A Bizottság határozata

(1992. december 15.)

a főtt rákfélék és puhatestűek előállítására alkalmazandó mikrobiológiai kritériumokról

(93/51/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [1] és különösen annak melléklete V. fejezete II. 4. pontjára,

mivel a 91/493/EGK irányelv melléklete IV. fejezete IV. 7. c) pontjával összhangban a főtt rák- és puhatestűtermékek gyártóinak a termelés során rendszeres időközönként az említett melléklet V. fejezetének II. 4. pontja értelmében megállapítandó követelményeknek megfelelően mikrobiológiai ellenőrzéseket kell végezniük;

mivel a közegészség védelme érdekében meg kell határozni egy olyan bakteriális szennyezettségi határértéket, amelynek meghaladása esetén az eredményt nem lehet elfogadhatónak minősíteni anélkül, hogy a terméket valamely szempontból mérgezőnek tekintenék; mivel a határérték meghaladása esetén a gyártónak ki kell vizsgálnia ennek okait és meg kell állapítani a további előfordulás megelőzését biztosító korrekciós intézkedéseket;

mivel az elemzési módszerek az elvégzett vizsgálatok fényében később kerülnek meghatározásra; mivel addig nemzetközileg elismert módszereket kell alkalmazni;

mivel az e határozatban megállapított intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A főtt rákfélék és puhatestűek 91/493/EGK irányelv melléklete IV. fejezetének IV. 7. c) pontja szerinti előállítására alkalmazandó mikrobiológiai kritériumokat e határozat melléklete állapítja meg.

2. cikk

A mikrobiológiai kritériumokat a gyártó ellenőrzi a gyártási eljárás során, valamint a 91/493/EGK irányelv 7. cikkével összhangban engedélyezett feldolgozóüzemben megfőzött rák- és puhatestűtermékek forgalomba hozatala előtt.

3. cikk

(1) A feldolgozóüzem vezetősége a termékek jellegével (egész, héjazott, illetve házától megfosztott), a főzési hőmérséklettel és idővel, valamint a kockázatelemzéssel összefüggésben mintavételi programokat dolgoz ki, amelyek megfelelnek a 91/493/EGK irányelv 6. cikkében megállapított követelményeknek.

(2) A (1) bekezdésben említett programoknak a melléklet 1. és 2. pontjában megállapított kritériumok nem teljesítése esetére elő kell írniuk az alábbi kötelezettségeket:

- az illetékes hatóságot értesíteni kell az észleltekről és a nem megfelelő tételekkel kapcsolatban tett intézkedésekről, továbbá az alábbi második francia bekezdésben előírt intézkedésekről,

- a szennyeződés forrásának meghatározása érdekében a kritikus pontok felügyeletére és ellenőrzésére szolgáló módszereket felül kell vizsgálni, és gyakrabban kell elemzéseket végezni,

- a kórokozók felfedezése vagy a melléklet 2. pontjában Staphylococcus-ra előírt M-érték túllépése miatt nem megfelelőnek talált tételeket nem lehet emberi fogyasztásra forgalomba hozni.

4. cikk

A mikrobiológiai elemzés közösségi módszereinek meghatározásáig az e határozat mellékletében megállapított mikrobiológiai kritériumok ellenőrzésére nemzetközi szinten tudományosan elismert és a gyakorlatban kipróbált elemzési módszereket kell alkalmazni. Az eredményekkel együtt mindig meg kell adni az alkalmazott elemzési módszert is.

5. cikk

Ennek a határozatnak a tagállamok a címzettjei.

Kelt Brüsszelben, 1992. december 15-én.

a Bizottság részéről

Ray Mac Sharry

a Bizottság tagja

[1] HL L 268., 1991.9.24., 15. o.

--------------------------------------------------

MELLÉKLET

1. Kórokozók

A kórokozó típusa | Kritérium |

| |

Salmonella spp. | 25 grammban nem kimutatható |

n5 | c0 |

Ezenkívül a kockázatelemzés alapján vizsgálandó kórokozók és toxinjaik nem lehetnek jelen olyan mennyiségben, amely veszélyezteti a fogyasztók egészségét.

2. Rossz higiénés körülményekre utaló organizmusok (héjazott, illetve házától megfosztott termékek esetében)

Az organizmus típusa | Kritérium (grammonként) |

Staphylococcus aureus | m100M1000n5c2 |

vagy: Hőtűrő coliform (44 °C, szilárd táptalajon) | m10M100n5c2 |

vagy: Escherichia coli (szilárd táptalajon) | m10M100N5c1 |

Ahol n, m, M és c jelentése a következő:

n = a mintát alkotó egységek száma,

m = az a határérték, amely alatt az eredményt kielégítőnek kell tekinteni,

M = az elfogadhatósági határérték, amely felett az eredményt nem megfelelőnek kell tekinteni,

c = azon mintavételi egységek száma, amelyek m és M közötti baktériumszámot adnak.

A tétel minőségét:

a) kielégítőnek kell tekinteni, amennyiben minden érték 3 m vagy annál kisebb;

b) elfogadhatónak kell tekinteni, amennyiben az értékek 3 m és 10 m (= M) közöttiek, és c/n 2/5 vagy annál kisebb.

A tétel minőségét nem megfelelőnek kell tekinteni:

- minden olyan esetben, ha az értékek M felettiek,

- ha c/n nagyobb, mint 2/5.

3. Indikátorszervezetek (iránymutatás)

Az organizmus típusa | Kritérium (grammonként) |

mesophil aerob baktériumok (30 °C)

a)Egész termékek | m10000M100000n5c2 |

b)Héjazott illetve házától megfosztott termékek, kivéve tarisznyarákhús | m50000M500000n5c2 |

c)Tarisznyarákhús | m100000M1000000n5c2 |

Ezen iránymutatásnak az a célja, hogy segítse a gyártókat annak eldöntésében, hogy üzemük kielégítően működik-e, és támogassa őket a gyártásellenőrző intézkedések megvalósításában.

--------------------------------------------------